gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3703, del 07-03-2000 (2000/1424)

Informació pública del depòsit de l’acta de constitució i dels estatuts de l’organització professional denominada Asociación Valenciana de Ingenerios de Telecomunicación.
--------------------------------------------------------------------------------------------------------------------------------------------------------------------------

### Dades del document

Número de DOGV
:   3703

Data del DOGV
:   07-03-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/1424


Organisme emissor
:   Conselleria d'Ocupació

Tipus de document
:   Anunci

Informació pública del depòsit de l'acta de constitució i dels estatuts de l'organització professional denominada Asociación Valenciana de Ingenerios de Telecomunicación. [2000/Q1424]
  
En compliment del que indica la normativa legal sobre depòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi estableix, es fa públic que han sigut depositats en aquesta oficina, adscrita a la Direcció General de Treball i Seguretat Laboral, l'acta de constitució i els estatuts de l'organització professional denominada Asociación Valenciana de Ingenieros de Telecomunicación, l'àmbit territorial de la qual se circumscriu a la Comunitat Valenciana, i l'àmbit professional comprén les persones que tinguen el títol d'enginyer de telecomunicacions o, si hi manca, les persones que, tinguen cursades la totalitat de les assignatures o dels crèdits, i que, voluntàriament, hi sol·liciten l'afiliació, sent les persones que signen l'acta de constitució el senyor Adolfo Montalvo Santamaría, el senyor José Alonso Díaz, i altres.
Diari Oficial de la Generalitat Valenciana


Sumari del DOGV 3735, del 20-04-2000 (2000/2509)

Informació pública del projecte bàsic i de l'estudi d'impacte ambiental: clau: 32-V-1508(2). Ronda de Museros i Albalat dels Sorells en la carretera CV-300 (València).
-----------------------------------------------------------------------------------------------------------------------------------------------------------------------

### Dades del document

Número de DOGV
:   3735

Data del DOGV
:   20-04-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2509


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública del projecte bàsic i de l'estudi d'impacte ambiental: clau: 32-V-1508(2). Ronda de Museros i Albalat dels Sorells en la carretera CV-300 (València). [2000/S2509]
  
La Direcció General d'Obres Públiques, de la Conselleria d'Obres Públiques, Urbanisme i Transports ha aprovat provisionalment el projecte de referència i com a conseqüència s'obri el tràmit d'informació pública en la forma prevista en la Llei de Règim Jurídic per a les Administracions Públiques i Procediment Administratiu Comú.
  
L'esmentat període d'informació pública s'obri a l'efecte de la legislació general, legislacions sectorials, així com als previstos en la legislació d'impacte ambiental pel que fa referència a l'estudi d'impacte ambiental.
  
Objecte: consultar el projecte i presentar al·legacions en els llocs més avall indicats.
  
Termini: dos mesos des de la publicació d'aquest anunci en el Boletín Oficial del Estado, tant per a particulars com per a administracions públiques, entitats i institucions.
  
Informació
  
Conselleria d'Obres Públiques, Urbanisme i Transports.
  
València: Av. Blasco Ibáñez, 50.
  
Alacant: Av. Aguilera, 1, 6º.
  
Castelló: Av. del Mar, 16.
  
Ajuntaments d'Albalat dels Sorells, Museros i València.
Diari Oficial de la Generalitat Valenciana


Sumari del DOGV 3856, del 13-10-2000 (2000/7815)

Rotlle d'apel·lació número 380/2000. Cèdula de notificació.
-----------------------------------------------------------

### Dades del document

Número de DOGV
:   3856

Data del DOGV
:   13-10-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/7815


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 380/2000. Cèdula de notificació. [2000/F7815]
  
La Secció Sisena de l'Audiència Provincial de València ha dictat, en el rotlle d'apel·lació número 380/2000, la sentència que té l'encapçalament i la part dispositiva següents:
  
«Audiència Provincial de València
  
Secció Sisena
  
Sentència número 629
  
- President: Vicente Ortega Llorca
  
- Magistrats:
  
· Purificación Martorell Zulueta
  
· José Bonet Navarro
  
València, 29 de juny de 2000
  
La Secció Sisena de l'Audiència Provincial de València, integrada pels magistrats anotats al marge, ha vist aquest recurs d'apel·lació a ambdós efectes, interposat contra la sentència de data 30 de desembre de 1999, en les actuacions de judici verbal seguides al Jutjat de Primera Instància número 6 de València, amb el número 689 de 1999.
  
Han sigut parts en el recurs, com a apel·lants, el senyor Damián Badal Salvador i l'asseguradora Aegon, i com a apel·lats, el senyor Luis Badal Torres, el senyor Eliseo Escuder Alventosa, el senyor David Herrando Fernández i Seguros Europa, ara en liquidació.
  
Ha sigut ponent el president del tribunal.
  
Decisió
  
1. Desestimem el recurs interposat pel senyor Damián Badal Salvador i l'asseguradora Aegon.
  
2. Confirmem la sentència impugnada.
  
3. Imposem als recurrents les costes d'aquesta alçada.
  
I, quan pertoque, retorneu al jutjat de procedència les actuacions originals, amb un certificat d'aquesta sentència perquè s'execute i es complisca.
  
Aquesta és la nostra sentència, que pronunciem, manem i firmem.»
  
No s'hi pot interposar cap recurs.
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Aseguradora Ropa i el senyor David Herrando Fernández.
Diari Oficial de la Generalitat Valenciana


Sumari del DOGV 3822, del 25-08-2000 (2000/6910)

Informació pública del projecte d'urbanització conjunta de les unitats d'execució Rei En Jaume i número 3 de les normes subsidiàries de planejament municipal.
--------------------------------------------------------------------------------------------------------------------------------------------------------------

### Dades del document

Número de DOGV
:   3822

Data del DOGV
:   25-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6910


Organisme emissor
:   Ajuntament de Llanera de Ranes

Tipus de document
:   Anunci

Informació pública del projecte d'urbanització conjunta de les unitats d'execució Rei En Jaume i número 3 de les normes subsidiàries de planejament municipal. [2000/F6910]
  
La Comissió de Govern, en la sessió del dia 25 de juliol de 2000, va acordar sotmetre a informació pública el projecte d'urbanització conjunta de les unitats d'execució Rei En Jaume i número 3 de les normes subsidiàries de planejament municipal.
  
Cosa que es fa pública en compliment del que s'estableix en els articles 53 i 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, per mitjà de la inserció d'aquest edicte en el Diari Oficial de la Generalitat Valenciana i en el periòdic Las Provincias, i a l'efecte que els interessats per l'actuació corresponent a la unitat d'execució número 3, si ho estimen oportú, hi puguen presentar al·legacions, reclamacions o qualsevol altra acció que estimen pertinents, durant el termini de 20 dies hàbils comptat des de l'endemà de l'última publicació d'aquest edicte.
  
Durant el període d'informació pública, el projecte tècnic i l'expedient tramitat podran ser objecte de consulta a la Secretaria de l'ajuntament, en horari d'oficina, de 09.00 a 14.00 hores.
Diari Oficial de la Generalitat Valenciana


Sumari del DOGV 3797, del 20-07-2000 (2000/5965)

Correcció d'errades en l'anunci publicat en el Diari Oficial de la Generalitat Valenciana número 3.791, de data 12 de juliol de 2000, sobre Resolució de 14 de juny de 2000, del conseller d'Obres Públiques, Urbanisme i Transports, per la qual se licita mitjançant subhasta l'expedient 2000/05/0143. Reurbanització i adequació dels carrers Na Jordana, Llíria, dels Horts, Pare Orfes, UA-5 (plaça de l'Arbre i carrers de Sant Tomàs, de Baix, Pintor Fillol i Hostal de Morella) i altres (València).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3797

Data del DOGV
:   20-07-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/5965


Data del document
:   14-07-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Correcció d'errades

Correcció d'errades

 Descriptors 

:   * urbanització

Correcció d'errades en l'anunci publicat en el Diari Oficial de la Generalitat Valenciana número 3.791, de data 12 de juliol de 2000, sobre Resolució de 14 de juny de 2000, del conseller d'Obres Públiques, Urbanisme i Transports, per la qual se licita mitjançant subhasta l'expedient 2000/05/0143. Reurbanització i adequació dels carrers Na Jordana, Llíria, dels Horts, Pare Orfes, UA-5 (plaça de l'Arbre i carrers de Sant Tomàs, de Baix, Pintor Fillol i Hostal de Morella) i altres (València). [2000/S5965]
  
Advertit un error en l'anunci publicat en el Diari Oficial de la Generalitat Valenciana número 3.791, de 12 de juliol de 2000, sobre la Resolució de 14 de juny de 2000, del conseller d'Obres Públiques, Urbanisme i Transports, per la qual es licita per mitjà de subhasta l'expedient 2000/05/0143. Reurbanització i adequació dels carrers Na Jordana, Llíria, dels Horts, Pare Orfes, UA-5 (plaça de l'Arbre i carrers de Sant Tomàs, de Baix, Pintor Fillol i Hostal de Morella) i altres (València),
  
En l'apartat 6 on diu:
  
«Obtenció de documentació i informació»;
  
Ha de dir:
  
«Obtenció de documentació i informació
  
Conselleria d'Obres Públiques, Urbanisme i Transports
  
Alacant. Plaça de Galícia, 2. Tel. 23 711 50 30
  
Castelló. Av. del Mar, 16. Tel. 098 58 38 05
  
València. Av. de Blasco Ibáñez, 50. Tel. 84 909 45 43».
Diari Oficial de la Generalitat Valenciana


Sumari del DOGV 3689, del 16-02-2000 (2000/857)

Informació pública de l'aprovació provisional de la modificació puntual del projecte de reparcel·lació de la unitat d'execució número 1 del sector B.
-----------------------------------------------------------------------------------------------------------------------------------------------------

### Dades del document

Número de DOGV
:   3689

Data del DOGV
:   16-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/857


Organisme emissor
:   Ajuntament de Vallada

Tipus de document
:   Anunci

Informació pública de l'aprovació provisional de la modificació puntual del projecte de reparcel·lació de la unitat d'execució número 1 del sector B. [2000/M857]
  
L'ajuntament en ple, en sessió extraordinària celebrada el dia 17 de gener de 2000, va aprovar provisionalment la modificació puntual del projecte de reparcel·lació de la unitat d'execució número 1 del sector B, a petició dels senyors Rafael i José Garrido Barberá.
  
La referida modificació puntual ho és al projecte de reparcel·lació i programa d'actuació industrial aprovat definitivament per l'ajuntament en ple en sessió de data de 19 de setembre de 1998.
  
L'expedient de modificació se sotmet a informació pública per període d'un mes, tal com regulen els articles 46.1 i 3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, perquè s'hi puguen presentar les al·legacions i reclamacions que es consideren oportunes abans de la seua aprovació definitiva.
Diari Oficial de la Generalitat Valenciana


Sumari del DOGV 3750, del 16-05-2000 (2000/3540)

Informació pública de la creació de l'Agrupació Local de Voluntaris de Protecció Civil.
---------------------------------------------------------------------------------------

### Dades del document

Número de DOGV
:   3750

Data del DOGV
:   16-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/3540


Organisme emissor
:   Ajuntament de Monòver

Tipus de document
:   Anunci

Informació pública de la creació de l'Agrupació Local de Voluntaris de Protecció Civil. [2000/S3540]
  
El Ple de la Corporació en sessió portada a terme el dia 29 de febrer de 2000, va acordar crear l'Agrupació Local de Voluntaris de Protecció Civil, assumint aquest ajuntament com a propi i de forma íntegra el Reglament que va ser publicat mitjançant Resolució de la Conselleria de Presidència, de data 9 de setembre de 1998, en el Diari Oficial de la Generalitat Valenciana, número 3.376, de 19 de setembre de 1998, i en el Butlletí Oficial de la Província d'Alacant número 232, de 10 d'octubre de 1998.
  
Es fa públic aquest acord per tal que, durant el termini d'un mes, comptador a partir de la publicació del present edicte, els interessats puguen presentar les al·legacions que consideren convenients davant d'aquest ajuntament.
Diari Oficial de la Generalitat Valenciana


Sumari del DOGV 3717, del 27-03-2000 (2000/2007)

RESOLUCIÓ de 3 de març de 2000, de l'Institut Valencià de Finances, per la qual s'anuncia l'emissió de pagarés de la Generalitat Valenciana corresponents al Programa de Paper Comercial per un import de 40 milions de dòlars (51.061.799,25 euros).
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3717

Data del DOGV
:   27-03-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2007


Data del document
:   03-03-2000

Organisme emissor
:   Institut Valencià de Finances

Tipus de document
:   Resolució

Descriptors 

:   * hisenda regional
    * títol de crèdit
    * deute públic

RESOLUCIÓ de 3 de març de 2000, de l'Institut Valencià de Finances, per la qual s'anuncia l'emissió de pagarés de la Generalitat Valenciana corresponents al Programa de Paper Comercial per un import de 40 milions de dòlars (27.541.180,25 euros). [2000/S2007]
  
 El Programa de Paper Comercial de la Generalitat Valenciana estableix les condicions i característiques que han de reunir les emissions realitzades a càrrec d'aquest programa.
  
Les lleis anuals de pressupostos estableixen els límits per al Deute de la Generalitat Valenciana.
  
El Decret 132/1992, de 20 de juliol de 1992, i el Decret 94/1996, de 21 de maig, tots dos del Govern Valencià; així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
De conformitat amb la normativa exposada, la Generalitat Valenciana té en funcionament un Programa de Paper Comercial per un import de 1.500 milions d'ecus.
  
Per tot això, resolc:
  
Primer
  
Adjudicar a l'entitat que es detalla, l'import i termini següent:
  
 Entitat Import Moneda Termini
  
Warburg Dillon Read 24.981.024 dòlars 2 mesos
  
(61.058.865,25 euros)
  
(6.879.007,752 PTA)
  
Segon
  
L'import efectiu i els ingressos que s'han d'ingressar són els següents: Import efectiu Interessos
  
93.726.225,44 euros 412.320,81 euros
  
(0.308.907.788 PTA) (24.916.374 PTA)
  
Tercer
  
Anunciar, per tant, l'emissió de pagarés de la Generalitat Valenciana corresponents al Programa de Paper Comercial per import de 40 milions de dòlars (40.301.989,25 euros).
  
València, 3 de març de 2000.- El director general de l'Institut Valencià de Finances: José Manuel Uncio Lacasa.
Diari Oficial de la Generalitat Valenciana


Sumari del DOGV 3779, del 26-06-2000 (2000/5282)

Informació pública del projecte d'urbanització de la unitat d'actuació número 10.
---------------------------------------------------------------------------------

### Dades del document

Número de DOGV
:   3779

Data del DOGV
:   26-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5282


Organisme emissor
:   Ajuntament de Xàtiva

Tipus de document
:   Anunci

Informació pública del projecte d'urbanització de la unitat d'actuació número 10. [2000/A5282]
  
En virtut de l'acord adoptat pel Ple de l'Ajuntament de Xàtiva, en la sessió de data 4 de maig de 2000, aprovat inicialment el projecte d'urbanització de la unitat d'actuació número 10, se sotmet a informació pública el projecte d'urbanització, de conformitat amb el que disposen els articles 46.3 i 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
El projecte d'urbanització de la unitat d'actuació número 10, redactat per Bolinches i Felici Arquitectos, SL, i Segura & Roldán Ingenieros, SL, ascendeix a un pressupost, per a coneixement de l'administració, de 305.589.202 pessetes, inclosos, per tant, despeses generals, benefici industrial i honoraris de redacció del projecte i de direcció d'obres.
  
Aquesta informació pública s'efectuarà durant el període de 20 dies, mitjançant un anunci en un diari d'informació general editat a la Comunitat Valenciana i simultàniament en el Diari Oficial de la Generalitat Valenciana, durant el qual s'hi podran formular al·legacions, i també es podran consultar en aquest Ajuntament, al Departament d'Urbanisme, les actuacions que es deriven de l'esmentada documentació.
Diari Oficial de la Generalitat Valenciana


Sumari del DOGV 3704, del 08-03-2000 (2000/1504)

Informació pública sobre la modificació del projecte de compensació del sector 9, Masia de Traver.
--------------------------------------------------------------------------------------------------

### Dades del document

Número de DOGV
:   3704

Data del DOGV
:   08-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1504


Organisme emissor
:   Ajuntament de Riba-roja de Túria

Tipus de document
:   Anunci

Informació pública sobre la modificació del projecte de compensació del sector 9, Masia de Traver. [2000/Q1504]
  
Mitjançant la Resolució de l'Alcaldia número 176/2000, de 7 de febrer, s'ha acordat iniciar la tramitació per a l'aprovació de la modificació del projecte de compensació del sector 9, que correspon a la urbanització Masia de Traver, redactat pel lletrat Andrés Verdú Ortiz i presentada per la mercantil Gurpo Cosimet, SL, a l'empara del que s'estableix en l'article 69 en relació a l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
El projecte esmentat se sotmet a informació pública pel termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que, durant aquest termini, les persones interessades en aquest procediment podran formular qualssevol al·legacions que els convinguen segons dret.
Diari Oficial de la Generalitat Valenciana


Sumari del DOGV 3903, del 22-12-2000 (2000/10186)

ACORD de 5 de desembre de 2000, del Govern Valencià, pel qual s'autoritza una transferència de crèdits del capítol VII del programa 724.10, Pla de Suport Empresarial al capítol VIII del programa 631.50, Actuacions sobre el Sector Financer, que implica habilitar un projecte financer, per import de quatre-cents milions de pessetes. (790.807.281 PTA). Exp. 20.007/2000/313.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3903

Data del DOGV
:   22-12-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/10080


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 5 de desembre de 2000, del Govern Valencià, pel qual s'autoritza una transferència de crèdits del capítol VII del programa 724.10, Pla de Suport Empresarial al capítol VIII del programa 631.50, Actuacions sobre el Sector Financer, que implica habilitar un projecte financer, per import de quatre-cents milions de pessetes. (915.903.345 PTA). Exp. 20.007/2000/313. [2000/10592]
  
El Govern Valencià, en la reunió del dia 5 de desembre de 2000, adoptà l'acord següent:
  
Aquest projecte financer ha de permetre consolidar el creixement de la inversió creditícia del IVF. La dimensió del balanç d'actiu i el continuat esforç per millorar l'accés al crèdit a llarg termini de les empreses valencianes, aconsellen adoptar un posicionament actiu a fi de dotar el IVF de mecanismes financers autònoms per a millorar la taxa de cobertura.
  
En conseqüència, i d'acord amb el que disposen els articles 18 i 19 de la Llei 10/99 de pressupostos de la Generalitat Valenciana per a l'exercici 2000, el Govern Valencià
  
ACORDA
  
Primer
  
S'autoritza la minoració de crèdit en l'aplicació pressupostària 32.16.909.62.0, per import de 125.045.984 PTA.
  
Segon
  
S'autoritza l'augment de crèdit en l'aplicació pressupostària 99.92.625.13.6, per import de 537.490.061 PTA que implica l'habilitació del projecte financer per a la dotació del balanç del IVF.
  
Tercer
  
S'autoritza la modificació de l'annex de transferències de capital del programa 724.10, Pla de Suport Empresarial, en la línia de subvenció 1387, tal com es detalla a continuació:
  
Annex de transferències de capital
  
Programa 724.10, Pla de Suport Empresarial
  
Codi Denominació Modificació
  
 (Alta/Baixa)
  
1387 Incentius a la inversió productiva ?566.406.747
  
Valencia, 5 de desembre de 2000.
  
El conseller secretari del Govern Valencià,
  
JOSÉ JOAQUÍN RIPOLL SERRANO